|  |  |  |  |  |
| --- | --- | --- | --- | --- |
| **Coat_of_arms_of_Greece**  **ΕΛΛΗΝΙΚΗ ΔΗΜΟΚΡΑΤΙΑ** **ΠΕΡΙΦΕΡΕΙΑ ΔΥΤΙΚΗΣ ΜΑΚΕΔΟΝΙΑΣ** **ΓΕΝΙΚΗ Δ/ΝΣΗ ΑΝΑΠΤΥΞΙΑΚΟΥ ΠΡΟΓΡ/ΜΟΥ** **ΠΕΡΙΒΑΛΛΟΝΤΟΣ & ΥΠΟΔΟΜΩΝ****Δ/ΝΣΗ ΤΕΧΝΙΚΩΝ ΕΡΓΩΝ Π.Ε. ΦΛΩΡΙΝΑΣ** **ΤΜΗΜΑ ΔΟΜΩΝ ΠΕΡΙΒΑΛΛΟΝΤΟΣ** | Έργο : | «Αντιπλημμυρική προστασία -Καθαρισμός κοίτης ποταμών περιοχής Ιτιάς- Νεοχωρακίου» | | |
|  |
|  |  | | |
| Χρημ.: | ΣΑΕΠ 541 Περιφέρεια Δ. Μακεδονίας | | |
|  |
|  |  | | |
| Προϋπολογισμός : | | | 30000€ |
|  | |  | |

**ΤΕΧΝΙΚΗ ΠΕΡΙΓΡΑΦΗ**

**1. Γενικά – Χωροθέτηση**

Η παρούσα τεχνική περιγραφή αφορά το έργο µε τίτλο «**Αντιπλημμυρική προστασία -Καθαρισμός κοίτης ποταμών περιοχής Ιτιάς- Νεοχωρακίου»** και χωροθετείται στην περιοχή των δυο τοπικών κοινοτήτων. Με το συγκεκριμένο έργο προβλέπεται να γίνει καθαρισμός της κοίτης των πόταμων ή των ρεμάτων που αναφέρονται στο ανωτέρω έργο. Λόγω της έντονης βλάστησης, των φερτών υλικών και των απορριμμάτων που έχουν εναποτεθεί στις κοίτες, καθίσταται δυσχερής η απορροή των επιφανειακών υδάτων. Αποτέλεσμα όσων αναφέρθηκαν είναι να συμβαίνουν πλημμύρες, καταστρέφοντας τις παρακείμενες ιδιοκτησίες.

**2. Σκοπιμότητα**

Το ανωτέρω έργο, σκοπό έχει να βελτιώσει την ικανότητα απορροής υδάτων των ποταμών ή των ρεμάτων εξασφαλίζοντας ομαλή λειτουργία και αύξηση της παροχετευτικής του ικανότητας, γεγονός που θα οδηγήσει σε περιορισμό των πλημμυρικών φαινομένων και κατ’ επέκταση σε καλύτερη προστασία των περιουσιών των κατοίκων.

**3. Περιγραφή Εργασιών**

Στα έργα καθαρισμού περιλαμβάνονται όλες οι εργασίες συντήρησης (όσον αφορά στην διαχείριση των φερτών υλών), οι εργασίες καθαρισμού από κορμούς δένδρων και άλλων απορριμμάτων που παρεμποδίζουν την ροή ή αλλοιώνουν τις συνθήκες στερεοπαροχής, και οι εργασίες καθαρισμού ή/και εκσκαφών που απαιτούνται για την εφαρμογή έργων προστασίας ή διευθέτησης υφιστάμενης διατομής.

Με την παρούσα μελέτη θα πραγματοποιηθούν οι εξής εργασίες:

α. Εργασίες καθαρισμού και ελέγχου της κοίτης των ποταμών ή των ρεμάτων από αυτοφυή βλάστηση.

β. Εκρίζωση μεγάλων δένδρων που βρίσκονται μέσα στην κοίτη των ποταμών και των ρεμάτων δημιουργώντας πρόβλημα στην ανεμπόδιστη ροη των υδάτων.

γ. Εργασίες καθαρισμού της διατομής από κορμούς δένδρων, ξύλων και λοιπών απορριμμάτων.

δ. Εργασίες συντήρησης ή/και διευθέτησης. Στην κατηγορία αυτή περιλαμβάνονται: η απομάκρυνση ιζημάτων και φερτών υλών από φυσικές κοπές ή ανάντι έργων συγκράτησης φερτών (αναβαθμών κ.λπ.).

ε. Απομάκρυνση και κατάλληλη διάθεση όλων των ακατάλληλων υλικών καθαρισμού ή εκσκαφών. Ο ανάδοχος θα πρέπει, μετά από συνεννόηση με τον Δήμο Φλώρινας ή τους προέδρους των Τοπικών Κοινοτήτων, να μεριμνήσει για την εύρεση κατάλληλων χώρων απόθεσης, μόνιμους ή/και προσωρινούς, σύμφωνα με την ισχύουσα περιβαλλοντική νομοθεσία.

στ. Επίσης περιλαμβάνονται όλες οι βοηθητικές εργασίες για την προσέγγιση εξοπλισμού και προσωπικού.

Οι νόμοι τις περιβαλλοντικής νομοθεσίας που θα πρέπει να ληφθούν υπόψη είναι οι εξής:

* Ο Ν. 1650/1986 (Φ.Ε.Κ. 160/Α’/16-10-1986) "Για την προστασία του περιβάλλοντος", όπως τροποποιήθηκε, με τον Ν. 3010/02 (Φ.Ε.Κ. 91/Α’/25-04-2002), και ισχύει.
* Ο Ν. 3010/2002 (Φ.Ε.Κ. 91/Α’/25-04-2002) "Εναρμόνιση του Ν. 1650/86 με τις Οδηγίες 97/11/ΕΕ και 96/61/ΕΕ κ.α.".
* Ο Ν. 4014/2011 (Φ.Ε.Κ. 209/Α’/21-09-2011) "Περιβαλλοντική αδειοδότηση έργων και δραστηριοτήτων, ρύθμιση αυθαιρέτων σε συνάρτηση με τη δημιουργία περιβαλλοντικοί ισοζυγίου και άλλες διατάξεις του Υπουργείου Περιβάλλοντος".
* Η Υ.Α. 1958/2012 (Φ.Ε.Κ. 21/Β’/13-01-2012) "Κατάταξη δημοσίων και ιδιωτικών έργων και δραστηριοτήτων σε κατηγορίες κ.τ.λ.", όπως τροποποιήθηκε και ισχύει.
* Η Κ.Υ.Α. 36259/1757/Ε103/23-08-2010 (Φ.Ε.Κ. 1312/Β’/24-08-2010) "Μέτρα, όροι και πρόγραμμα για την εναλλακτική διαχείριση των αποβλήτων από εκσκαφές, κατασκευές και κατεδαφίσεις (ΑΕΚΚ)".
* Η υπ’ αρ. οικ. 4834/25-01-2013 εγκύκλιος του ΥΠΕΚΑ "Διαχείριση περίσσειας υλικών εκσκαφών που προέρχονται από δημόσια έργα - Διευκρινίσεις επί των απαιτήσεων της Κ.Υ.Α. 36259/1757/Ε103/2010 (Φ.Ε.Κ. 1312/Β’/24-08-2010)".

Ενώ κατά την εκτέλεση του έργου θα εφαρμοστούν αυστηρά τα παρακάτω:

* Απαγορεύεται αυστηρά κάθε μπάζωμα κοίτης, λίμνης, χειμάρρου ή ρέματος - μισγάγγειας.
* Θα απομακρυνθούν άμεσα μετά το πέρας του έργου όλων των μπαζών, πλεοναζόντων αδρανών και άχρηστων υλικών και θα γίνει αποκατάσταση των χώρων.
* Απαγορεύεται κάθε μορφής ρύπανση από σκουπίδια, άχρηστα υλικά, λάδια, καύσιμα κ.τ.λ. κατά τη φάση κατασκευής του έργου.
* Δεν θα γίνει καμία διαπλάτυνση υφιστάμενων οδών ούτε νέα διάνοιξη.
* Θα απομακρυνθεί κάθε εργοταξιακή εγκατάσταση μετά το πέρας του έργου και αποκατάσταση τους ανεξαρτήτως ιδιοκτησιακού καθεστώτος.
* Όλες οι υποδομές, σημάνσεις, δίκτυα κ.τ.λ. θα αποκατασταθούν, μετά την ολοκλήρωση του έργου, με ευθύνη του εργολάβου.
* Κατά την κατασκευή του έργου θα διατηρηθούν οι προσβάσεις προς τους χώρους διαφόρων χρήσεων.
* Θα ληφθούν όλα τα απαραίτητα μέτρα πυροπροστασίας.
* Ο ανάδοχος θα πρέπει κατά την κατασκευή να τηρήσει με προσοχή την οριογραμμή των ποταμών, των χειμάρρων και των τάφρων, προκειμένου να μην προκύψουν προβλήματα στο ιδιοκτησιακό καθεστώς της περιοχής.
* Ο ανάδοχος θα πρέπει κατά την κατασκευή να μεριμνήσει ώστε να εξασφαλιστούν οι απαιτούμενες κλίσεις εντός των ποταμών και των ρεμάτων ώστε να είναι δυνατή η απρόσκοπτη λειτουργία τους.
* Η κοπή και εκρίζωση δέντρων θα γίνει εντός της κοίτης των ποταμών και όχι στα πρανή, για λόγους ευστάθειας των πρανών, **και μόνο μετά** από έγγραφη υπόδειξη της Δ/νσης Δασών Φλώρινας.
* Αν η πρόσβαση στο έργο απαιτεί τη διέλευση των μηχανημάτων μέσα από ιδιοκτησίες, τότε απαραίτητη προϋπόθεση για την έναρξη του έργου είναι η έγγραφη συναίνεση των ιδιοκτητών των παρακείμενων ιδιοκτησιών ότι δέχονται να κινηθούν τα μηχανήματα του αναδόχου εντός των ιδιοκτησιών τους.

Η εκτέλεση του έργου θα πραγματοποιηθεί από τον ανάδοχο σύμφωνα με τις Ελληνικές Τεχνικές Προδιαγραφές (ΕΤΕΠ) όπως με την ΕΛΟΤ ΤΠ 1501-08-01-02-00-2009 "Καθαρισμός και εκβάθυνση κοίτης ποταμών, ρεμάτων και αποχετευτικών τάφρων", με τους σύγχρονους κανόνες της τέχνης και της επιστήμης καθώς επίσης και σύμφωνα με τα σχέδια και τις υποδείξεις της Διεύθυνσης Τεχνικών Έργων της Π.Ε. Φλώρινας. Επίσης ο ανάδοχος θα πρέπει να τηρεί όλους τους κανόνες ασφάλειας και υγείας όπως αυτοί ορίζονται στα αντίστοιχα Προεδρικά Διατάγματα και φέρει την αποκλειστική ευθύνη για την ασφάλεια τόσο των εργαζόμενων στο έργο όσο και των διερχόμενων από αυτό.

**Τα ακριβή σημεία όπου θα γίνουν οι ανωτέρω επεμβάσεις θα αποφασιστούν και θα υποδειχθούν από την Υπηρεσία στον ανάδοχο του έργου.**

Το έργο θα χρηματοδοτηθεί από το Πρόγραμμα των Επαναλαμβανόμενων Δράσεων ΣΑΕΠ 541 της Περιφέρειας Δυτικής Μακεδονίας και ο συνολικός του προϋπολογισμός ανέρχεται στο ποσό των **30000 €** συμπεριλαμβανομένης της δαπάνης για αναθεώρηση και Φ.Π.Α..

|  |  |  |
| --- | --- | --- |
|  | **Φλώρινα, 23-5-2018** |  |
| Ο Συντάξας | Ο Προϊστάμενος | Ο Προϊστάμενος |
|  | Τ.Δ.Π. Π.Ε. Φλώρινας | Δ.Τ.Ε. Π.Ε. Φλώρινας |
|  |  |  |
|  |  |  |
|  |  |  |
|  |  |  |
| Νίκου Ιωάννης  Γεωλόγος | Σολάκης Παντελής  Ηλεκτρολόγος Μηχανικός | Μήσιας Βασίλειος  Πολιτικός Μηχανικός |
|  |  |  |